SUNDHEDSPLATFORMEN

ET OMSTRIDT SYSTEM

Sundhedsplatformen blev implementeret på Herlev- og Gentofte Hospital i maj 2016. I november 2016 gik Rigshospitalet på. Og på trods af kritik fra samtlige berørte faggrupper i Sundhedsvæsenet tog samtlige andre hospitaler i regionen det nye IT-system i brug i starten af 2017.

Systemet har foruden kritik også udløst en række skandalesager i Region Hovedstaden. Blandt andet sager om kræftpatienter, der ikke er blevet behandlet til tiden. Sager om alvorlige medicineringsfejl. Og sager om vigtige informationer, der ikke længere indberettes til de kliniske kvalitetsdatabaser.

Region Hovedstaden har flere gange forklaret fejl og kritik med, at det nye it-system er en stor omlægning og kulturforandring på hospitalerne.

Vis mere